Itínere

Itínere Infraestructuras, S.A. é unha empresa española de xestión de infraestruturas. Posúe actualmente 6 concesións de autoestradas que suman un total de 609 quilómetros.

 Historia 
Naceu dentro do grupo Sacyr Vallehermoso en 1996. En 2003 multiplicou os seus activos ao adxudicarse o 100 % da Empresa Nacional de Autopistas e colócase como segunda empresa en número de quilómetros de autoestradas de España.

En xuño de 2009 Citi Infrastructure Parterns lanzou unha oferta pública de adquisición polo 100 %, desprendéndose posteriormente de varias concesións de autoestradas en favor de Abertis, Sacyr e Atlantia.

 Concesións 
As súas concesións concéntranse case todas no norte de España:

 Concesionaria  Autoestrada  Tramos Autoestradas de Galicia  AG-55  A Coruña - Carballo Autoestradas de Galicia  AG-57  Puxeiros - Baiona Audasa  AP-9  Ferrol - Tui Aucalsa  AP-66  Campomanes - León Audenasa  AP-15  Tudela - Irurzun Acega  AP-53  Santiago de Compostela - Alto de San Domingos (Dozón)

Categoría:Empresas de España